Fl-ewwel reazzjoni tiegħu għall-Budget għas-sena d-dieħla, il-Kap tal-Oppożizzjoni Simon Busuttil qal li dan huwa budget bla viżjoni ekonomika u mhux soċjalment ġust. Huwa qal li l-Gvern ma kienx kapaċi jżomm mat-timeline tal-budget aħseb u ara kemm kien se jżomm ma’ dak tal-power station li huwa essenzjali għat-traħħis. Huwa qal li ma smajna xejn dwar is-settur tal-manifattura li qal li sejjer lura u dwar setturi ekonomiċi ġodda. Sostna li l-budget ma jqassamx il-ġid b’mod ġust u jagħti żieda redikola ta’ 58ċ u issa żieda oħra taparsi ta’ €35 ta’ darba li mhux se tingħata lil kulħadd. Huwa semma wkoll numru ta’ taxxi ġodda fuq il-petrol u d-diesel meta l-prezz internazzjonali taż-żejt kompla jorħos. Dwar il-prezz tal-gass huwa qal li dan ma naqasx. Semma wkoll żieda fil-liċenżji tal-karozzi, taxxa ġdida fuq l-inbid u taxxa fuq il-mobiles.